Diari Oficial de la Generalitat Valenciana


Sumari del DOGV 5625, del 24-10-2007 (2007/12383)

Informació pública de la proposta de programa d'actuació integrada de la unitat d'execució única del sector urbanitzable industrial número 4 de Losa del Obispo.
----------------------------------------------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12711


Data del document
:   15-10-2007

Organisme emissor
:   Urbe Construcciones y Obras Públicas, SL

Tipus de document
:   Informació Pública

Descriptors 

:   * Losa del Obispo
    * pla d'urbanisme

Informació pública de la proposta de programa d'actuació integrada de la unitat d'execució única del sector urbanitzable industrial número 4 de Losa del Obispo. [2007/12043]  
La mercantil Urbe Construcciones y Obras Públicas, SL, amb CIF B-96621784, i domicili a estos efectes en el carrer Tomás Alba Edisson, núm. 7 (46225 Paterna), formularà proposta de programa d'actuació integrada que té com a objecte la urbanització dels terrenys que integren la unitat d'execució única del sector urbanitzable industrial número 4 de Losa del Obispo, l'àmbit de la qual es fixa en el mateix Pla General d'Ordenació Urbana de la localitat.  
Tot això a la vista del concurs per a la selecció d'urbanitzador per al desenvolupament per gestió indirecta del programa d'actuació integrada de l'esmentat sector, convocat per l'Ajuntament de Losa del Obispo segons l'acord plenari de data 25 de maig de 2007 (Diari Oficial de la Comunitat Valenciana núm. 5587, de 29 d'agost de 2007), així com les bases particulars de programació aprovades en l'esmentat acord (Butlletí Oficial de la Província de València núm. 170, de 19 de juliol de 2007), i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV), i els articles 300 i concordants del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament per la memòria d'este, pla parcial d'ordenació detallada del sector, projecte d'urbanització, i resta d'estudis complementaris.  
De conformitat amb el que disposa l'article 134 de la LUV i l'article 293 del ROGTU, se sotmet a informació pública l'esmentada documentació pel termini d'un mes, i es fa constar que en data 24 d'octubre de 2007 quedarà protocol·litzada per mitjà d'acta autoritzada en la notaria de Villar del Arzobispo de María Mercedes Alcázar Rodríguez, sítia en el carrer Cardenal, núm. 19-1ª, de la dita localitat, amb horari d'atenció al públic de 10.00 a 14.00 de dilluns a divendres, i depositada una còpia de l'esmentada documentació en l'Ajuntament de Losa del Obispo. Tota la documentació esmentada es podrà consultar tant en l'ajuntament referit com en la dita notaria, en què queda protocol·litzada (on així mateix es podrà obtindre còpia de l'acta de protocol·lització), durant l'esmentat termini d'un mes des de l'assenyalada data, en el qual podrà formular les al·legacions que considere oportunes.  
Igualment es fa constar als efectes previstos en els arts 554 i 562 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística, que el Pla Parcial sotmés a informació pública podrà així mateix consultar-se en la pàgina web del promotor (www.urbecop.com) en semblants dates i termini, i es podran fer les consultes als tècnics de l'equip redactor a fi d'aclarir dubtes, conceptes o altres qüestions relatives a la proposta de programa, els dijous del termini d'informació pública, en horari de 17.00 a 19.00 hores, en les oficines de l'empresa promotora del programa prèvia cita telefònica.  
Així mateix es fa constar que el present edicte servirà de notificació als eventuals titulars desconeguts o de parador ignorat.  
Paterna, 15 d'octubre de 2007.- L'administrador únic: Antonio Tatay Noguera.